સુરજેવાલાએ કેટલાંક દસ્તાવેજોને સામે રાખતા કહ્યું કે રાફેલ સોદામાં સામે આવી રહેલી હકીકત પીએમ મોદી અને રક્ષામંત્રીની જુઠાણા સામે લાવી છે. કલ્ચર ઓફ “ક્રોની કેપેટલીઝમ” મોદી સરકારનું ડીએનએ બની ગયું છે. આ સૌદામાં સરકારી ખજાનાને નુકશાન પહોંચાડ્યું હોવાની ગંધ પણ આવી રહી છે.તેમણે આક્ષેપ કર્યો કે ફ્રાંસ સાથે ૩૬ રાફેલ વિમાન ખરીદવાનો સૌદા સાથે જોડાયેલો કોન્ટ્રાક્ટ સરકારી કંપની હિંદુસ્તાન એરોનોટિકસ લિમીટેડને લઈને રિલાયન્સ ડીફેન્સને આપી દેવામાં આવ્યો હતો. જે કંપની આ ડીલના ૧૨ દિવસ પહેલાં જ અસ્તિત્વમાં આવી હતી. જેની પાસે વિમાન બનાવવાનો કોઈ અનુભવ ન હતો.